stanford-oval/wikipedia huggingface dataset:
אנדראה פירלו
קריירת אימון

לאחר פרישתו ממשחק פעיל פירלו החל בלימודי קורס מאמני כדורגל וקבלת תעודת פרו. ב-30 ביולי 2020 הוא מונה למאמן קבוצת המילואים של יובנטוס עד גיל 23, המשחקת בליגה השלישית באיטליה. תשעה ימים לאחר מכן, ב--8 באוגוסט 2020, פירלו מונה למאמן הקבוצה הבוגרת של יובנטוס מהסרייה א', לאחר פיטוריו של המאמן מאוריציו סארי. בסיום עונת 2020/2021 הבטיחה יובנטוס השתתפות בליגת האלופות רק במחזור האחרון וסיימה במקום הרביעי בסרייה א', בנוסף להדחתה בשלב שמינית גמר ליגת האלופות על ידי פורטו, פוטר פירלו מתפקידו ב-28 במאי 2021.
ב-12 ביוני 2022 מונה למאמן פתיח קארגומרוק מליגת העל הטורקית.
ב-27 ביוני 2023 מונה למאמן סמפדוריה. בעונתו הראשונה סיים עם הקבוצה במקום השביעי בסרייה ב', ב-29 באוגוסט 2024 פוטר מתפקידו.
סטטיסטיקות קריירה

| קבוצה | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- |
| ברשה | 1994/1995 | 1 | 0 | - | - | - | - | - | - | 1 | 0 |
| ברשה | 1995/1996 | - | - | - | - | - | - | - | - | 0 | 0 |
| ברשה | 1996/1997 | 17 | 2 | 1 | 0 | - | - | - | - | 18 | 2 |
| ברשה | 1997/1998 | 29 | 4 | 1 | 0 | - | - | - | - | 30 | 4 |
| ברשה | סה"כ | 47 | 6 | 2 | 0 | – | – | – | – | 49 | 6 |
| אינטר מילאנו | 1998/1999 | 18 | 0 | 7 | 0 | 7 | 0 | - | - | 32 | 0 |
| אינטר מילאנו | 2000/2001 | 4 | 0 | 1 | 0 | 3 | 0 | - | - | 8 | 0 |
| אינטר מילאנו | סה"כ | 22 | 0 | 8 | 0 | 10 | 0 | – | – | 40 | 0 |
| רג'ינה קלצ'ו (השאלה) | 1999/2000 | 28 | 6 | 2 | 0 | - | - | - | - | 30 | 6 |
| רג'ינה קלצ'ו (השאלה) | סה"כ | 28 | 6 | 2 | 0 | – | – | – | – | 30 | 6 |
| ברשה (השאלה) | 2001 | 10 | 0 | - | - | - | - | - | - | 10 | 0 |
| ברשה (השאלה) | סה"כ | 10 | 0 | – | – | – | – | – | – | 10 | 0 |
| מילאן | 2001/2002 | 18 | 2 | 2 | 0 | 9 | 0 | - | - | 29 | 2 |
| מילאן | 2002/2003 | 27 | 9 | 2 | 0 | 13 | 0 | - | - | 42 | 9 |
| מילאן | 2003/2004 | 32 | 6 | - | - | 9 | 1 | 3 | 1 | 44 | 8 |
| מילאן | 2004/2005 | 30 | 4 | 1 | 0 | 12 | 1 | - | - | 43 | 5 |
| מילאן | 2005/2006 | 33 | 4 | 4 | 0 | 12 | 1 | - | - | 49 | 5 |
| מילאן | 2006/2007 | 34 | 2 | 4 | 0 | 14 | 1 | - | - | 52 | 3 |
| מילאן | 2007/2008 | 33 | 3 | 1 | 0 | 8 | 2 | 3 | 0 | 45 | 5 |
| מילאן | 2008/2009 | 26 | 1 | - | - | 3 | 1 | - | - | 29 | 2 |
| מילאן | 2009/2010 | 34 | 0 | 1 | 0 | 8 | 1 | - | - | 43 | 1 |
| מילאן | 2010/2011 | 17 | 1 | 3 | 0 | 5 | 0 | - | - | 25 | 1 |
| מילאן | סה"כ | 284 | 32 | 18 | 0 | 93 | 8 | 6 | 1 | 401 | 41 |
| יובנטוס  | 2011/2012 | 37 | 3 | 4 | 0 | - | - | - | - | 41 | 3 |
| יובנטוס  | 2012/2013 | 32 | 5 | 2 | 0 | 10 | 0 | 1 | 0 | 45 | 5 |
| יובנטוס  | 2013/2014 | 30 | 4 | 1 | 0 | 10 | 2 | 1 | 0 | 42 | 6 |
| יובנטוס  | 2014/2015 | 20 | 4 | 2 | 0 | 10 | 1 | 1 | 0 | 31 | 5 |
| יובנטוס  | סך הכול | 119 | 16 | 9 | 0 | 33 | 3 | 3 | 0 | 164 | 19 |
| סך הכול בקריירה | סך הכול בקריירה | 487 | 55 | 36 | 0 | 121 | 10 | 8 | 1 | 652 | 66 |
תארים > כשחקן

סרייה ב' - 1996/1997
אליפות איטליה - 2003/2004, 2010/2011
הגביע האיטלקי - 2002/2003
הסופר קאפ האיטלקי - 2004
ליגת האלופות - 2002/2003, 2006/2007
הסופר קאפ האירופי - 2003, 2007
אליפות העולם לקבוצות - 2007
אליפות איטליה - 2011/2012, 2012/2013, 2013/2014, 2014/2015
הסופר קאפ האיטלקי - 2012, 2013
הגביע האיטלקי - 2014/2015
גביע העולם: 2006
אליפות אירופה בכדורגל עד גיל 21: 2000
מדליית ארד אולימפית: 2004
שחקן הזהב של אליפות אירופה בכדורגל עד גיל 21: 2000
מלך השערים של אליפות אירופה בכדורגל עד גיל 21: 2000
נבחרת הטורניר של המונדיאל: 2006
מלך הבישולים של המונדיאל: 2006
כדור הארד של המונדיאל: 2006
השחקן המצטיין של גמר מונדיאל 2006
FIFPRO World 11:‏ 2006
השחק המצטיין של הסופר קאפ האירופי: 2007
נבחרת היורו: 2012
נבחרת השנה של אופ"א: 2012
מלך הבישולים של הסרייה א': 2011/2012
הרכב העונה בליגה האיטלקית: 2011/2012, 2012/2013, 2013/2014, 2014/2015
כדורגלן השנה בליגה האיטלקית: 2012, 2013, 2014
נבחרת הטורניר של גביע הקונפדרציות: 2013
נבחרת העונה של הליגה האירופית: 2013/2014
נבחרת העונה של ליגת האלופות: 2014/2015
היכל התהילה של מילאן
הרכב כל הזמנים של היורו: 2016
משחק האולסטאר של ה-MLS:‏ 2016
הרכב כל הזמנים של יובנטוס: 2017
היכל התהילה של הכדורגל האיטלקי: 2019
הרכב כל הזמנים השני של כדור הזהב: 2020
תארים > כמאמן

יובנטוס
הגביע האיטלקי: 2020/2021
הסופר קאפ האיטלקי: 2020
הערות שוליים

↑  עוזי דן, אין סיבה לדאגה, אנדראה פירלו כאן, באתר הארץ, 20 בנובמבר 2012
↑  Euro 2012 analysis: Peerless Pirlo exposes England באתר BBC,‏ 25 ביוני 2012
↑  המחליף של סארי: אנדראה פירלו מונה למאמן החדש של יובנטוס, באתר וואלה, 8 באוגוסט 2020
↑  מערכת ONE, רשמי: אנדראה פירלו פוטר מתפקידו ביובנטוס, באתר ONE, ‏28 במאי 2021
| --- | --- |
בקרת זהויות :  PLWABN: 9810574845705606  BIBSYS: 13006728  GND: 1069184411  ICCU: RAVV677550  ISNI: 0000 0004 0848 8530  LCCN: no2013059926  NDL: 001163405  NLK: KAC201508349  VIAF: 301238378   WorldCat (עם VIAF): 301238378 
פירלו בחימום מילאן ב-2007
פירלו במשחק איטליה נגד אנגליה ביורו 2012
אקו (קומיקס)

| --- | --- |

אקו, כפי שהיא מופיעה על עטיפת החוברת Daredevil Vol.2 #10 ממרץ 2000, אמנות מאת ג'ו קסאדה.
 סוג:  גיבור-על
 הוצאה לאור:  מארוול קומיקס
 הופעה ראשונה:  Daredevil Vol.2 #9 (דצמבר 1999) כרונין: New Avengers #11 (ספטמבר 2005) כפניקס: Avengers Vol.8 #45 (אפריל 2021)
 יוצרים:  דייוויד מאק ג'ו קסאדה
 גילום הדמות:  אלקווה קוקס, "הוקאיי"/"אקו"
 מידע
 שם אמיתי:  מיה לופז
 כינויים:  פניקס, רונין, סוסה משוגעת
 סטטוס:  פעיל
 כוחות:  חיקוי מהלכי קרב, מומחית באמנויות לחימה ובלחימה פנים אל פנים, אקרובטית וספורטאית מיומנת במיוחד, רפלקסים מוגברים באמצעות כוח הפניקס: טלפתיה, תעופה, כוח, מהירות ועמידות על אנושיים, יצירת אש קוסמית
 חברה בקבוצה:  האוונג'רס, בנות החירות
 חברה לשעבר בקבוצה:  האוונג'רס החדשים היד עבדה בשירות קינגפין שותפה של מון נייט
 אזרחות:  ארצות הברית 
 דמויות קשורות
 משפחה:  וילי "סוס משוגע" לינקולן (אב, מת) וילסון פיסק (אב מאמץ)
 
אקו (באנגלית: Echo) היא דמות בדיונית של גיבורת-על המופיעה בחוברות הקומיקס דרדוויל ביקום מארוול קומיקס. הדמות הופיעה לראשונה בחוברת Daredevil Vol. 2 #9 מדצמבר 1999 ונוצרה על ידי הכותב דייוויד מאק והמאייר ג'ו קסאדה. היא ילידת אמריקה ואחת הדמויות הבודדות בקומיקס בעלת לקות שמיעה. כאשר היא עוטה על עצמה את זהות אקו, היא ניתנת לזיהוי בעזרת טביעת יד לבנה המכסה את פרצופה.
אקו היא האלטר אגו של מיה לופז, צעירה שגדלה בחסותו של קינגפין, לאחר שאביה, שהיה שותפו לפשע, נהרג על ידיו. במותו, אביה טבע טביעת יד מוכתמת בדם על פניה, מוטיב שתשתמש בו לעתיד בזהותה כאקו. בעבר, מיה הצטרפה לקבוצת האוונג'רס החדשים תחת זהות רונין.
דמותה של מיה לופז מגולמת בידי אלקווה קוקס בסדרות "הוקאיי" ו"אקו", אשר מופצות בשירות הסטרימינג "דיסני+".
ביוגרפיה בדיונית

כשהייתה נערה צעירה, אביה של מיה לופז, לינקולן לופז, נרצח על ידי קינגפין. אביה השאיר טביעה של כף יד מגואלת בדם על פרצופה של מיה הצעירה, ומשאלתו האחרונה הייתה כי מיה תנקום את מותו. אמה האמינה כי מיה לוקה בפיגור שכלי, ושלחה אותה לבית ספר יוקרתי, ולאחר שמיה הראתה כישרון בנגינה על פסנתר, נשלחה לתוכנית מחוננים מיוחדת. כשהשתתפה יום אחד באזכרה של אביה, שוכנעה על ידי הקינגפין כי אביה נרצח בידי דרדוויל.
מיה נהייתה המתנקשת של קינגפין, ונשלחה לאתר את נקודת החולשה שלו. מיה מתאהבת באלטר אגו של דרדוויל, מאט מורדוק. בשלב זה של חייה, היא יוצרת את זהותה של אקו, ומציירת על פניה טביעת יד לבנה, בדומה לטביעת הדם של אביה, היא מתחילה לחפש אחר דרדוויל. כשהיא צופה בסרטון המציג את דרדוויל נלחם בבולזאיי, היא מגלה כי ביכולתה לחקות מהלכי קרב, מה שמותיר את דרדוויל ללא יתרון בקרב נגדה. כשהשניים נפגשים, דרדוויל מגלה לאקו כי לא הוא הרג את אביה, אלא הקינגפין. מיה, המומה מהשקר של קינגפין, יורה באחרון בין העיניים ומתחילה קשת סיפור שתביא למעצרו של קינגפין. לאחר שהבינה את ההשלכות של מעשיה, מיה בורחת מארצות הברית כדי לבחון מחדש את חייה, וכשהיא חוזרת הביתה נוצרת תחרות בינה לבין מילה דונובן על ליבו של מורדוק. כשהיא מגלה כי הקינגפין עדיין בחיים, מיה חודרת לכלאו ולועגת לו, רק כדי לגלות שהוא אוהב אותה כבת.
ביוגרפיה בדיונית > האוונג'רס החדשים ורונין

כשמיה נפגשת עם חברו של אביה המת היא יוצאת למסע גילוי עצמי כדי להרגיע את נפשה הסוערת, ואף חוברת לוולברין, המלמד אותה את שיטות הפשע המאורגן ביפן ואת התרבות היפנית. עד מהרה, אקו משלימה עם עצמה וחוזרת לביתה. אחרי משבר הזהות האחרון שלה, מיה מאמצת את זהות הרונין, לובשת חליפה שמסתירה את פניה ומצטרפת אל האוונג'רס החדשים כדי לסייע לספיידרמן ולקפטן אמריקה לשקם את מעמדם הטוב, היא אף שולחת את קפטן אמריקה להביס את הסמוראי הכסוף ביפן. היא נשלחת כדי לפקח על מעשיה של מתנקשת מסתורית בשם אלקטרה נאצ'יוס, חברה בארגון היד שסייעה בפתרון הסכסוך בין ארגון היד לשבט יאשידה. בסיום מלחמת האזרחים, מיה מתעמתת עם אלקטרה ונהרגת בקרב, אך מוחזרת לחיים בהמשך ונכלאת בבסיס של ארגון מסתורי. הוקאיי, כרונין החדש, מתמרן את לוק קייג', איירון פיסט, ספיידרמן, ספיידרוומן, וולברין ודוקטור סטריינג' כדי להצילה, אך אלקטרה הזועמת שולחת אחריהם נינג'ות מארגון היד. אקו מגלה כי עברה שטיפת מוח בידי ארגון היד, ופוצעת את דוקטור סטריינג' בחרב שהוא עצמו העניק לה. היא נלחמת באוונג'רס החדשים עד שדוקטור סטריינג' משחרר אותה משליטה מוחית זו, ומיה, בעזרת לוק קייג', הורגת את אלקטרה, המתגלה כמתחזה מגזע הסקרול. הם חוזרים לניו יורק, ומגלים כי גם ספיידרוומן היא למעשה עוד מתחזה מאותו גזע, הגונבת את גופתה של אלקטרה המתחזה.
כתוצאה מכך, האוונג'רס החדשים יורדים למחתרת, לפני שחוזרים לאחוזתו של דוקטור סטריינג', וכשהם מגיעים מיה מעבירה להוקאיי באופן רשמי את זהות הרונין. כשנבל העל הברדס תוקף את מגדל סטארק, מיה נהפכת למארחת של סימביוט זר, המחולץ ממנה בעזרתו של איירון מן. אקו נצפת מגוננת על הנער ריק ג'ונס מזעמו של הענק הירוק, כשהאחרון משתגע ותוקף את ניו יורק בעזרת קבוצת הוורבאונד שלו, אקו יחד עם איירון פיסט והוקאיי (כרונין), נופלת בשבי הקבוצה. לאחר עימות עם ארגון הפשע של הברדס, מיה מגוננת על דוקטור סטריינג' כשהוא יוצא למסע במישור האסטרלי, ומשכנעת את איירון פיסט להשכיר בניין מגורים לסמואל סטרנס. כשאקו מביסה מתחזה סקרול של דרדוויל, היא מתחילה במערכת יחסים עם הוקאיי.
ביוגרפיה בדיונית > פלישה סודית ומון נייט

אקו נוסעת יחד עם שאר האוונג'רס החדשים אל הארץ הפראית, והקבוצה מיירטת ספינה חייזרית של הסקרול, המתגלה כעמוסה בשלל גיבורי על שנעדרו, והקבוצה מאמינה כי הם בעצם פולשים מגזע הסקרול, אך במהלך הקרב המתחולל דינוזאור מתקיף את שתי הקבוצות, שמתפצלות. מאוחר יותר, אקו נתקלת בספיידרוומן, המתגלה כמלכת הסקרול. אקו עוזרת בהמשך לשאר הגיבורים להביס את שאר מתחזי הסקרול, ובהמשך נלחמת נגד צבא שיבוטים של סופר סקרול. אקו חולקת דירה עם באקי ואיירון פיסט. בהמשך, מיה מנסה לטפל בבנם של לוק קייג' וג'סיקה ג'ונס, אך אינה מבצעת זאת כששואלת בכעס את קייג' האם הוא זוכר אותה.
אקו חוזרת בהרצה המחודשת של סדרת מון נייט, כמלצרית במועדון חשפנות, וכשמון נייט מאיים לפוצץ את המקום אקו מתלווה אליו במשימותיו. כשהיא ומון נייט מאחדים כוחות כדי להביס את הקינגפין של לוס אנג'לס, נוצרת משיכה רומנטית קלה בין שניהם, ובעקבות מספר מקרים הצמד מובס על ידי האוונג'רס ונכלא. בהמשך, מון נייט מציל את שניהם, רק כדי שאקו תיהרג על ידי הרוזן נפאריה.
כוחות ויכולות

מיה לופז היא ספורטאית מקצועית ובעלת היכולות לחקות בצורה מושלמת תנועות של אנשים, בדומה לטאסקמאסטר. היא מחוננת בנגינה בפסנתר, אך הודתה כי יכולת זו נוצרה מכיוון שראתה מספר קונצרטים בעבר. בעקבות יכולת זו, אקו היא ספורטאית, טייסת, לוליינית, אקרובטית ובלרינה מושלמת.
אמנם יש לכוחותיה פוטנציאל גדול, אך החירשות גזלה ממנה יתרונות רבים. היא חסרת אונים מלאה בחושך, ונאלצת לקרוא שפתיים של אנשים. אולם, במקרה של לובשי מסכה, היא נאלצת להיעזר באדם שיחזור עבורה על דבריו של לובש המסכה, אך לעיתים מיה מסוגלת לקרוא שפתיים של גיבורים לובשי מסכה דקה, כספיידרמן.
הערות שוליים

↑  Daredevil vol.2 #51-#55
↑  New Avengers #11
↑  New Avengers #30
↑  New Avengers #31
↑  New Avengers #32
↑  New Avengers #33
↑  New Avengers #34
↑  World War Hulk #3
↑  New Avengers #37
↑  New Avengers #38
↑  New Avengers #39
↑  Secret Invasion #1-2
↑  Secret Invasion #3
↑  Secret Invasion #5-8
↑  New Avengers #50
↑  Moon Knight Vol.4 #2
↑  Moon Knight vol.4 #9
אנדרו קים טאה-גון

| --- | --- |

פסל של אנדרו קים טאה-גון
 לידה:  21 באוגוסט 1821 Dangjin, קוריאה הדרומית 
 הוצאה להורג:  16 בספטמבר 1846 (בגיל 25) קוריאה סיאול, קוריאה
 קדוש עבור:  הכנסייה הקתולית
 ביאטיפיקציה:  1925
 קאנוניזציה:  6 במאי 1984 על ידי יוחנן פאולוס השני
 מקום פולחן עיקרי:  "תל הקדושים" (צ'ולטוסאן), סיאול, קוריאה הדרומית
 חג:  20 בספטמבר
 פטרון של:  קוריאה
 
אנדרו קים טאה-גון (בהנגול: 김대건 안드레아;‏ 21 באוגוסט 1821 – 16 בספטמבר 1846) היה קדוש נוצרי קתולי קוריאני, שהיה הכומר הקתולי הראשון בקוריאה. טאה-גון נולד למשפחה ממעמד היאנגבאן, הפקידות הבכירה הקוריאנית. הוריו המירו דתם לנצרות (והוצאו להורג בשל כך). נצרות הייתה אסורה על פי חוק בקוריאה של שושלת ג'וסון, בה שלט הקונפוציאניזם כדת מדינה. אנדרו למד בסמינר לכמרים במקאו והוסמך ככומר בשאנגחאי. הוא חזר לקוריאה, וניסה לעשות שם לדתו, שהייתה אסורה באותה תקופה. ב-1864, כשהיה בן 25, הוא עונה וראשו נערף.
ארנוד ואן דורן

| --- | --- |
אין תמונה חופשית
 לידה:  18 במרץ 1966 (בן 58) האג, הולנד 
 מדינה:  ממלכת ארצות השפלה 
 מפלגה:  מפלגה למען החירות, Partij van de Eenheid 
 
ארנוד ואן דורן (בהולנדית: Arnoud van Doorn; נולד ב-18 במרץ 1966, בהאג) הוא פוליטיקאי הולנדי אנטי-ציוני. היה חבר במפלגה הפוליטית ההולנדית, המפלגה למען החירות, לפני שהתאסלם.
קריירה פוליטית

ארנוד ואן דורן היה בעבר חלק מהמפלגה למען החירות בהנהגת חרט וילדרס. בדצמבר 2011, המפלגה התנערה מואן דורן.
הוא החליט להתאסלם כמה חודשים לאחר שסיים את דרכו במפלגה והכריז על עצמו כמוסלמי באפריל 2012. הוא ביצע חג' לערב הסעודית וביקר במסגד הנביא. הוא אמר שהתגובה המוחצת של מוסלמים ברחבי העולם נגד הסרט "פתנה" גרמה לו להתעניין במידע נוסף מה שהוביל לבסוף להחלטתו להתאסלם. הוא הצהיר, "כרגע אני עדיין מרגיש חרטה על שהפצתי את הסרט. יש לי אחריות לתקן את הטעויות שעשיתי בעבר".
מאוחר יותר, בנו הבכור, איסקנדר אמיין דה פריס, הלך בעקבותיו והתאסלם גם הוא.
עד מאי 2014 כיהן כחבר במועצת העיר האג עבור מפגלת הPvdE, מפלגה פוליטית המבוססת על האסלאם. כרגע הוא נשיא קרן דאוואה האירופית, ושגריר קשרי סלבריטאים עבור איגוד הדוואה הקנדי באירופה. הוא חבר מועצת המנהלים ונציג רשמי של PvdE במועצת העיר האג.
בחודש פברואר 2014, קיבל ואן דורן עונש של 40 שעות של שירות לטובת הקהילה וקנס של 1,000 אירו עבור גילוי מסמכים סודיים לתקשורת, אחזקת אקדח זיקוקים בלתי חוקי ומכירת סמים קלים לקטינים. במאי 2015, לאחר ערעור שהגיש התובע, העונש של ואן דורן הוחמר ל-240 שעות של עבודות שירות, בנוסף למאסר על תנאי במשך שלושה חודשים. ואן דורן טען כי מכירת הסמים הקלים נועדה ללכוד כדי סוחר סמים, אך השופט קבע כי הסבר זה הוא "לא מוצדק במידה רבה".
ב-6 באוגוסט 2018, ווילי דיל, חברת פרלמנט לשעבר בהולנד טענה שנאנסה על ידי מהגרים מרוקאים שנשלחו על ידי ואן דורן. למחרת, היא אמרה שהטענות נעשו ב"דחף" – המשטרה, לאחר שחקרה, לא מצאה ראיות לארגון כזה. ב-8 באוגוסט היא מתה בהתאבדות לאחר שהתנצלה בפני אהוביה בפייסבוק.
ב-26 בספטמבר 2021, נתפס ואן דורן בהאג ובילה את הלילה במעצר בחשד לתכנון התנקשות כנגד ראש ממשלת הולנד, מארק רוטה. הוא השתחרר למחרת ללא סעיף אישום כלשהו.
ואן דורן מקפיד להפיץ פייק ניוז אנטישמי ובמהלך מלחמת חרבות ברזל פרסם ואן דורן פוסט בטוויטר בו הוא אומר כי "רס"ן הפסטי דיאלה, מפקד בכיר גולני נהרג על ידי החמאס" עם תמונה של הראפר הישראלי הצל מחזיק M16 - תמונה שצילם במהלך סיור בכיתת הכוננות של תל אביב בה הוא חבר.
הערות שוליים

↑  "Arnoud van Doorn: from anti-Islamic film-maker to hajj pilgrim". The Guardian UK. 23 באוקטובר 2013. נבדק ב-22 באפריל 2014. {{cite web}}:  (עזרה)
↑  "Former Anti-Islam Film-Maker, Arnoud Van Doorn, Performs Hajj After Becoming Muslim". Huffington Post UK. 22 באוקטובר 2013. נבדק ב-22 באפריל 2014. {{cite web}}:  (עזרה)
↑  ""I am sorry, O Prophet..."". Saudi Gazette. 23 באפריל 2013. אורכב מ-המקור ב-24 באפריל 2014. נבדק ב-22 באפריל 2014. {{cite web}}:  (עזרה)
1 2  "Why a member of an anti-Islamic party of Netherland converted to Islam?". 26 בספטמבר 2017. {{cite web}}:  (עזרה)
↑  MUHAMMAD JAWED (25 באפריל 2014). "Van Doorn's son embraces Islam". Arab News. נבדק ב-14 באוקטובר 2014. {{cite news}}:  (עזרה)
↑  "Van Doorn's son embraces Islam". Arabnews.com. 22 באפריל 2014. נבדק ב-22 באפריל 2014. {{cite web}}:  (עזרה)
↑  Spartacus (2018-08-08). "WTF-video. PVV-raadslid 070 Willie Dille beschuldigt Arnoud van Doorns "Marokkanen" van ontvoering en verkrachting". www.geenstijl.nl (בהולנדית). נבדק ב-2018-08-09.
↑  חברת פרלמנט לשעבר בהולנד טענה שנאנסה על ידי מהגרים, והתאבדה, באתר מעריב אונליין, 11 באוגוסט 2018
↑  "Haags raadslid van Doorn gearresteerd na verdacht gedrag in buurt Rutte". NRC (בהולנדית). נבדק ב-2021-09-21.
↑  Kotkamp, Lukas (28 בספטמבר 2021). "Dutch politician arrested on suspicion of plotting to murder Mark Rutte". Politico. נבדק ב-28 בספטמבר 2021. {{cite news}}:  (עזרה)
↑  הפוסט של ואן דורן, באתר טוויטר
אנצאר א-דין

| --- | --- |
סמל הארגון מנובמבר 2012
 תקופת הפעילות:  מרץ 2012 – הווה (כ־12 שנים)
 אידאולוגיה:  הג'יהאד הסלפי   אנטי סופיזם
 מנהיגים:  עיאד א-גאלי
 אזורי פעילות:  מאליצפון מאלי
 חברים:  10,000 - 5,000
 בעלי ברית:   אל-קאעידה במגרב האסלאמי
 מתנגדים:  צרפתצרפת   מאלי מאלי   צ'אדצ'אד
 קרבות:  מבצע סרוואל   המלחמה העולמית בטרור
 
אנצאר א-דין (בערבית: أنصار الدين, "תומכי הדת"; תעתיק מדויק: אנצאר אלדין, הגייה: אנסאר א-דין) הוא ארגון אסלאמיסטי הפועל בצפון מאלי שבאפריקה. הארגון הוקם במרץ 2012, מונהג על ידי עיאד א-גאלי, ומטרתו להחיל את חוקי השריעה באזורים בהם הוא שולט, ולהקים שם ח'ליפות אסלאמית עצמאית.
במרץ 2013 הוגדר אנצאר א-דין על ידי מחלקת המדינה של ארצות הברית "ארגון טרור" ובהתאם לכך חלו עליו הקפאת נכסים ואמברגו נשק. בהמשך הוכרז כארגון טרור גם על ידי מועצת הביטחון של האו"ם.
רקע

בתחילת 2012 החלו לזרום ברחבי צפון אפריקה כמויות גדולות מאוד של נשק ותחמושת שבאו מלוב לאחר מלחמת האזרחים והפלת שלטונו של מועמר קדאפי. חלק מהנשק עשה את דרכו לצפון מאלי, על ידי קבוצות שונות משבט הטוארג שפעלו כשכירי חרב במלחמת האזרחים בלוב. בצפון מאלי התושבים בני שבט טוארג היו מעוניינים כבר זמן רב בעצמאות שלטונית, בסוף שנת 2011 ובתחילת 2012 חזרו מלוב לוחמים תושבי האזור, מצוידים בנשק ומאומנים היטב והכריזו על הקמת התנועה הלאומית לשחרור אזוואד (MNLA), לאחר לחימה קצרה בצבא מאלי הם הצליחו להשתלט על אזורים נרחבים בצפון המדינה והכריזו על אזור אזוואד כמדינה עצמאית. חבלי הארץ בהם טענו המורדים לשליטה היו טימבקטו, גאו, קידאל וחלק מאזור מופטי, המרכיבים כ-60% משטחה היבשתי של מאלי.
הקמת הארגון

במרץ 2012 הוקם ארגון אנצאר א-דין על ידי עיאד א-גאלי בן דודו של מנהיג ארגון אל-קאעידה במגרב האסלאמי. ההערכות הן כי הארגון מונה בין 5,000 ל-10,000 חברים. אנצאר א-דין קשור בקשר הדוק לארגון אל-קאעידה במגרב האסלאמי והאידאולוגיה שלהם זהה. הארגון החל להשתלט על כפרים ואזורים מיושבים ששוחררו על ידי התנועה הלאומית לשחרור אזוואד ולהחיל בהם את השריעה המוסלמית. במשך כמה חודשים התקדם הארגון והעמיק את שליטתו באזור עד שבסוף שנת 2012 היו בידיו כל הערים המרכזיות בצפון מאלי.
הקמת הארגון > אידאולוגיה

בשונה מהתנועה הלאומית לשחרור אזוואד, הדוגלת בערכים לאומיים וחילוניים, ארגון אנצאר א-דין דוגל בהחלת האסלאם הקיצוני באזורים בהם הוא שולט. אנצאר א-דין אינו מתעניין בעצמאות הלאומית של צפון מאלי אלא מעוניין להקים באזור ח'ליפות אסלאמית שתתנהל על פי האסלאם. הארגון מזוהה עם זרם הג'יהאד הסלפי שבאסלאם הסוני ושיטות פעולתו דומות לזו של אל-קאעידה.
פעילות > 2012

ב-21 במרץ הודיע הארגון כי הוא שולט בכל רחבי צפון מאלי. בסוכנות הידיעות הצרפתית דווח שאנצאר א-דין הצליח להשתלט על הערים הקרובות לגבול מאלי-אלג'יר. צרפת האשימה את הארגון בהוצאה להורג של 82 חיילים ואזרחים, וטענה כי הארגון פועל בסגנון הדומה לאל-קאעידה. בעשרה הימים הבאים ניצלו התנועה הלאומית לשחרור אזוואד ואנצאר א-דין את חוסר השליטה במדינה בעקבות ההפיכה הצבאית במאלי והשתלטו על הערים המרכזיות בצפון מאלי, באזורים גאו, טימבוקטו וקידאל.
ב-3 באפריל דיווח ה-BBC כי ארגון אנצאר א-דין החל להשליט את חוקי השריעה בעיר טימבוקטו. בריאיון לתחנת רדיו מקומית הודיע מנהיג הארגון עיאד א-גאלי שמעתה נשים תהיינה מחויבות ללכת עם רעלה, ועונשי מלקות וסקילה יונהגו בעיר. לדברי ראש העיר טימבוקטו רוב התושבים הנוצרים נמלטו מהעיר. ב-6 באפריל הוציאה התנועה הלאומית לשחרור אזוואד הצהרת עצמאות. בתגובה אמר אחד ממנהיגי אנצאר א-דין כי הארגון דוחה את הכרזת העצמאות מכיוון שמדובר במלחמה למען האסלאם ולא למען ערכים חילוניים כמו לאומיות.
ב-4 במאי דווח כי אנצאר א-דין שרף קבר עתיק של קדוש סופי בעיר טימבוקטו שהוכרז כאתר מורשת עולמית על ידי אונסקו. ב-15 במאי מנע הארגון את הגעתו של סיוע הומניטרי שכלל אוכל ותרופות לתושבים באזור. ב-26 במאי הודיעו התנועה הלאומית לשחרור אזוואד וארגון אנצאר א-דין על הסכמתם להתמזגות ויצירתה של "המדינה האסלאמית של אזוואד". עם זאת, בשל האידאולוגיה השונה בתכלית של שתי התנועות הללו, התגלעו ויכוחים רבים ביניהם, מה שגרם לכך שהתנועה הלאומית לשחרור אזוואד חזרה בה מן ההסכם עם אנצאר א-דין. ההתנגשות ביניהם הגיעה לשיאה ב-27 ביוני כשאנצאר א-דין לקח לעצמו את השליטה על העיר גאו והכריז כי צפון מאלי בידיו.
פעילות > 2013

בינואר פתחה צרפת במבצע סרוואל שכלל מתקפה משולבת עם הצבאות של מאלי וצ'אד נגד המורדים מהתנועה הלאומית לשחרור אזוואד ונגד אנצאר א-דין. ב-24 בינואר התפצלה קבוצה מאנצאר א-דין וכינתה את עצמה "הקבוצה האסלאמית של אזוואד". הקבוצה הכריזה על התנתקותה מהטרור ומאל קאעידה במגרב האסלאמי ועל רצונה בשיחות שלום. אנצאר א-דין נלחם נגד הצבא הצרפתי וספג אבדות רבות. הצרפתים הצליחו לשחרר את הערים המרכזיות בצפון מאלי משלטון אנצאר א-דין, ולוחמיו ומנהיגיו נאלצו לברוח אל ההרים.
ראו גם

מבצע סרוואל
הג'יהאד הסלפי
טרור אסלאמי
הערות שוליים

↑  Mali crisis: 'Timbuktu joy after life of fear', באתר BBC News, ‏16 בינואר 2013.
↑  francetvinfo Mali. Qui sont les islamistes à qui la France a déclaré la guerre ? (בצרפתית)
↑  צרפת מפגיזה במאלי, נהרג בכיר איסלאמיסטי, באתר ynet, 13 בינואר 2013
↑  Armed Islamist group claims control in northeast Mali
↑  אנצאר א-דין - ארגון טרור, באתר מחלקת המדינה של ארצות הברית.
↑  "Security Council Committee pursuant to resolutions 1267 (1999) and 1989 (2011) concerning Al-Qaida and associated individuals and entities QE.A.135.13. ANSAR EDDINE", באתר האו"ם.
↑  רינה בסיסט-ברונשין, בישראל גובר החשש מהתפשטות האסלאם הקיצוני באפריקה, באתר אל-מוניטור, 16 במרץ 2014.
↑  הטוארג כובשים את טימבוקטו: מי נגד מי בהפיכה במאלי, באתר הארץ, 1 באפריל 2012
↑  צפון מאלי: הוכרזה הפסקת אש - והוקמה מדינה חדשה - וואלה חדשות, באתר וואלה, 6 באפריל 2012
↑  francetvinfo Mali. Qui sont les islamistes à qui la France a déclaré la guerre ? (בצרפתית)
↑  "Meet Azawad, Africa’s Newest Country"
↑  "Mali: Timbuktu heritage may be threatened, Unesco says", באתר BBC News, ‏3 באפריל 2012.
↑  "Islamist fighters call for Sharia law in Mali", באתר סוכנות הידיעות הצרפתית.
↑  "Mali: Timbuktu heritage may be threatened, Unesco says", באתר BBC News, ‏3 באפריל 2012.
↑  "Tuareg rebels in Mali declare cease-fire, as Mali’s neighbors prepare military intervention", באתר הוושינגטון פוסט, 5 באפריל 2012.
↑  "Confusion in Mali after Tuareg independence claim"
↑  "Rebels burn Timbuktu tomb listed as U.N. World Heritage site", באתר CNN, ‏4 במאי 2012.
↑  "Mali Tuareg and Islamist rebels agree on Sharia state", באתר BBC News, ‏26 במאי 2012.
↑  "Mali Islamists Reopen Talks With Tuareg Rebels"
↑  "Islamists declare full control of Mali's north", באתר רויטרס, 28 ביוני 2012.
↑  ישי הלפר, לנוכח השתלטות האיסלאם, צרפת מובילה מבצע צבאי במאלי, באתר הארץ, 13 בינואר 2013.
↑  "Faction Splits From Islamist Group in Northern Mali", באתר הניו יורק טיימס, 24 בינואר 2013.
| --- | --- |
בקרת זהויות :  LCCN: no2015129059  VIAF: 224144647690295429027   WorldCat (עם VIAF): 224144647690295429027 
אזור השליטה של המורדים בצפון מאלי
אנדי קואן

אנדרו "אנדי" קואן (באנגלית: Andrew "Andy" B. Coan;‏ 4 במרץ 1958 - 20 במרץ 2017) היה שחיין אמריקאי. אלוף עולם (קאלי 1975) בעל 3 מדליות זהב ושיאן עולם במשחה היוקרתי ביותר ל-100 מטר חופשי.
ביוגרפיה

קואן נולד בפורט לודרדייל, פלורידה. התאמן בהדרכתו של ג'ק נלסון ולמד באוניברסיטת טנסי.
ביוגרפיה > אלוף עולם

באליפות העולם בשחייה שנערכה בסנטיאגו דה קאלי, קולומביה בשנת 1975 זכה קואן ב-3 מדליות זהב, במשחה ל-100 מטר חופשי בשיא אליפות חדש של 51.25 שניות, לפני ולדימיר בורה מברית המועצות (51.32 שניות) ובן ארצו שיאן העולם הטרי ג'ים מונטגומרי (51.44 שניות), במשחה שליחים 4x100 חופשי בשיא עולם חדש בתוצאה של 3:24.85 דקות, לפני מערב גרמניה (3:29.55 דקות) ואיטליה (3:31.85 דקות) ובמשחה שליחים 4x100 מטר מעורב בשיא אליפות חדש נוסף של 3:49.00 דקות, לפני מערב גרמניה (3:51.85 דקות) ובריטניה (3:52.80 דקות).
ביוגרפיה > שיאן עולם

בתחרות שחייה שנערכה בפורט לודרדייל ב-3 באוגוסט אותה שנה קבע קואן במשחה ל-100 מטר חופשי שיא עולם חדש של 51.11 שניות, שיפור במאית השנייה לשיא העולם הטרי בן החודש וחצי של מונטוגומרי (51.12 שניות). שיא זה החזיק מעמד 20 ימים ונשבר על ידי מונטגומרי בתוצאה של 50.59 שניות.
קואן החמיץ את אולימפיאדת מונטריאול (1976) באלפית השנייה. ב-1979 הוא שבר את פרקי ידיו בתאונת דרכים ונותח ולמרות זאת הצליח לנצח את ראודי גיינס באליפות המכללות ונראה בכושר מעולה לאולימפיאדת מוסקבה (1980), אך החמיץ אותה הפעם בשל החרם האמריקאי. הוא ניסה שוב להשתתף במשחקים האולימפיים אך החמיץ את אולימפיאדת לוס אנג'לס (1984) ב-44 מאיות השנייה.
בספטמבר 2014 התגלה שהוא סובל מתסמונת גייאן-בארה. קואן נפטר ב-20 במרץ 2017 בבוקה רטון, פלורידה מסרטן כבד.
תארים

בסך הכל שיפר קואן 2 שיאי עולם, אחד במשחה ל-100 מטר חופשי ואחד במשחה שליחים.
קואן זכה ב-7 תוארי NCAA.
ראו גם

התפתחות שיא העולם במשחה ל-100 מטר חופשי